**Тема: Күлдәр**

**Маҡсат:** уҡыусылар менән күлдең мәғәнәһен аңларға, төрҙәрен өйрәнергә, донъяла ниндәй күлдәр бар икәнлеген асыҡларға, географик теминдарҙы ҡабатларға, доклад менән сығыш яһарға, группала, карта менән эшләргә өйрәтергә, күлдәрҙең аһәмиәтен аңлатырға, фекерләүҙе үҫтерергә, донъяға ҡыҙыҡһыныу уятырға, патриотик тәрбиә бирергә.

**Йыһазландырыу:** проектор, компьютер, экран, карточкалар, презентация, карта.

**Дәрес барышы:**

1. **Ойоштороу мәле:**

-Һаумыһығыҙ, ултырығыҙ! Дәфтәрҙәрегеҙгә бөгөнгө датаны яҙып ҡуйығыҙ!

1. **Үткәндәрҙе ҡабатлау(белемдәрҙе актуалләштереү).**
2. Географик дитант (бер уҡыусы таҡта артында яҙа, башҡалар урында).

- Ҡояштан алыҫлығы буйынса өсөнсө планета (Ер)

- Ер өҫтө , океан һәм диңгеҙҙәр төбө тигеҙһеҙлектәре (рельеф)

- Ер моделе (глобус)

- Ер өҫтөнөң яҫылыҡтағы бәләкәйләтелгән һүрәтләнеше (географик карта)

- Ер ҡабағының һәм өҫкө мантияның өҫкө өлөшө (литосфера)

- Ныҡ бүлгеләнгән һәм тирә –яғындағы тигеҙлектәрҙән юғары күтәрелеп торған Ер өҫтө өлөшө (тау)

- Ерҙең һыу тышсаһы (гидросфера)

- Материк менән сағыштырғанда бәләкәй һәм бөтә яҡтан да һыу менән уратып алынған ҡоро ер участкаһы (утрау)

- Ә хәҙер диктантты тикшерәйек. Һәр кем үҙ-үҙен тикшерә.

2) Дөрөҫ-дөрөҫ түгел.

- Слайдҡа ҡарағыҙ һәм һөйләмдәрҙең дөрөҫ-дөрөҫ түгел икәнен иҫбатлағыҙ.

* Гидросфера Ер өҫтөнөң ¾ өлөшөн алып тора. (Эйе)
* Гидросфераның күпселек өлөшө ҡоро ер һыуҙарына тура килә. (Юҡ)
* Диңгеҙ һыуы эсеүгә яраҡһыҙ. (Эйе)
* Ҡоро ер һыуҙары күбеһенсә сөсө. (Эйе)
* Гидросфераның барлыҡ өлөштәре лә үҙ-ара бәйләнгән. (Эйе)
* Ерҙә туҡтауһыҙ һыу әйләнеше бара. (Эйе)

1. **Теманы асыҡлау һәм дәрескә маҡсаттар ҡуйыу.**

* Уҡыусылар, бөгөнгө дәрестең темаһын асыҡлау өсөн ребусты сисергә кәрәк. (күл)
* Дәрестең темаһы КҮЛДӘР! Теманы дәфтәргә яҙып ҡуйығыҙ.
* Дәрескә маҡсаттар ҡуйығыҙ.
* Күлдәрҙе өйрәнергә, уларҙың төрҙәрен белергә;
* Донъяла ниндәй күлдәр бар икәнен белергә;
* Күлдең әһәмиәте тураһында белергә;
* Биштәр алырға;
* Донъя тураһында белемде киңәйтергә.

1. **Яңы теманы өйрәнеү.**

* Нимә ул күл? Быны белер өсөн беҙгә таҡталағы һүҙҙәрҙән ҡағиҙә төҙөргә кәрәк.

1. Ҡағиҙә төҙөү.

Таҡталағы һүҙҙәрҙе ҡулланып ҡағиҙә төҙөгөҙ

* Йылға – йырҙа буйлап ағыусы даими йәки ваҡытлыса һыу ағымы.
* Күл – йомоҡ уйымда урынлашҡан тәбиғи һыу ятҡылығы

Ҡағиҙәне дәфтәрҙәрегеҙгә яҙып алыҙыҙ.

1. Группала эш.

* Дәреслекте ҡулланып күлдәрҙең төрҙәрен асыҡлағыҙ:

1 группа – күл соҡорҙары буйынса күл төрҙәре (133 бит)

2 группа – күлдәрҙең туйынышы буйынса төрҙәре (134 бит)

3 группа – һыу составы буйынса күл төрҙәре (135 бит)

Һәр группаның сығышы.

1 группа яуабы: тектоник күлдәр, боҙлоҡ-тектоник күлдәр, вулкан күлдәр, быуылып яһалған күлдәр, иҫке үҙән күлдәре, лагуна күлдәр.

2 группа яуабы: ағар күлдәр, тымыҡ күлдәр.

3 группа яуабы: сөсө, аҙ тоҙло, тоҙло күлдәр.

- Донъяла ниндәй күлдәр бар икәнлеген белгегеҙ киләме? Арыҫланға һүҙ бирәйек.

1. Уҡыусының сығышы (карта менән эш Арыҫлан)
2. Видео ҡарау.

Донъялағы иң тәрән күл тураһында видеояҙма ҡарайыҡ.

* Был видеояҙмала ниндәй күл тураһында һүҙ барҙы? Ул ҡайҙа урынлашҡан. Уның үҙенсәлеге нимәлә.

1. Уҡыусының сығышы (күлдәр нимәгә кәрәк Айбулат)

* Ә күлдәрҙең кеше һәм тәбиғәт тормошонда ниндәй роль башҡарғаны тураһында Айбулат һөйләй.
* Башҡортостан Републикаһында урынлашҡан Талҡаҫ күлен икенсе Байкал тип йөрөтәләр. Был күл тураһында ла видеояҙма ҡарап үтәйек.

1. Видео ҡарау

* Талҡаҫ күле ниндәй районда урынлашҡан?

1. Мәҡәл менән эш.

* Таҡтала нимә яҙылған. Хор менән уҡығыҙ.

Мәҡәл: ***Ил төкөрһә күл була.***

* Был нимә?
* Ниндәй мәғәнәгә эйә был мәҡәл? (Берҙәмлек)

Беҙҙең ата-бабаларыбыҙ ҙа бынан 70 йыл элек берҙәм көс менән фашистарҙы еңгән.

Беҙ 9 майҙа ниндәй юбилейҙы байрам итәбеҙ?

1. **Теманы нығытыу (тест)**

Тест ярҙамында теманы нығытып китәйек.

1. Гидросфераның ҡайһы өлөшөндә һыу алмашыныу тиҙ бара? (б)

а) күл

б) йылға

2) Күлдең тәрәнлеген ниндәй прибор менән үлсәйҙәр? (а)

а) лот, эхолот

б) линейка

3) Соҡорҙар буйынса күлдәрҙең төрө булмағаны? (в)

а) тектоник

б) вулкан

в) ағыр

г) боҙлоҡ-тектоник

4) Донъялағы иң ҙур күл? (а)

а) Каспий

б) Байкал

в) Ладога

г) Онега

5) Донъялағы иң тәрән күл?

а) Каспий

б) Байкал

в) Ладога

г) Онега

Слайдта яуаптар.

* Дәфтәрҙәрегеҙҙе алмашып бер-берегеҙҙең эшен тикшерегеҙ.

1. **Рефлексия.**

* Нимә ул күл?
* Донъяла ниндәй күлдәр бар?
* Күлдәр ни өсөн кәрәк?

1. **Дәрестә ҡатнашҡандарға баһа ҡуйыу. (үҙ-үҙеңә баһа ҡуйыу)**

Алдығыҙҙа ятҡан төҫлө түңәрәктәр ярҙамында үҙ-үҙеңә баһа ҡуйығыҙ.

Йәшел – 5

Һарғылт – 4

Ҡыҙыл – 3

1. **Өйгә эш биреү.**

§ 36, 1, 2 һорауға яҙып яуап бирергә,

Күлдәр тураһында кроссворд төҙөргә,

Боҙлоҡтар тураһында доклад.